26a9d37d15e3bca51f00c0ecf7dfd665
### Πως πάω στο Μεγανήσι;


travelmyth.gr
2020.50

Όσοι επιθυμούν να ταξιδέψουν στο Μεγανήσι, μπορούν να φτάσουν στο νησί μόνο **ακτοπλοϊκώς** από το νησί της [Λευκάδας](https://www.travelmyth.gr/λευκαδα/ξενοδοχεια). Το Μεγανήσι διαθέτει **δύο λιμάνια**, τα Σπήλια στο Σπαρτοχώρι και το λιμάνι στο Βαθύ.  

  

Από το λιμάνι στο [Νυδρί](https://www.travelmyth.gr/νυδρι/ξενοδοχεια) της Λευκάδας αναχωρούν καθημερινά καράβια και φέρι μποτ προς το Μεγανήσι, ενώ και από την [Πόλη της Λευκάδας](https://www.travelmyth.gr/λευκαδα-πολη/ξενοδοχεια) γίνονται δρομολόγια με το ταχύπλοο "Αγχίαλος".  

  

Μπορείτε να μεταβείτε στη Λευκάδα **οδικώς** ή **αεροπορικώς** στο αεροδρόμιο του Ακτίου, κι έπειτα να πάρετε το πλοίο προς Μεγανήσι. Η διάρκεια της διαδρομής είναι περίπου 25 λεπτά.



04b21143e6110ae7aaa13190853c4c7e
### Που να μείνω στο Μεγανήσι;


travelmyth.gr
2020.50

Στο [Μεγανήσι](https://www.travelmyth.gr/μεγανησι-μεγανησι/ξενοδοχεια) θα συναντήσετε λίγα ξενοδοχεία και αρκετές βίλες και ενοικιαζόμενα δωμάτια, τα οποία θα σας προσφέρουν άνετη και ευχάριστη διαμονή. Αξιόλογα καταλύματα βρίσκονται τόσο στην πρωτεύουσα του νησιού, το [Κατωμέρι](https://www.travelmyth.gr/κατομερι/ξενοδοχεια), όσο και στο [Σπαρτοχώρι](https://www.travelmyth.gr/σπαρτοχωρι/ξενοδοχεια) και στο Βαθύ.



68fe2eb7216f7a17f137eae3ddcae287
### Ποια μέρη έχει το Μεγανήσι;


travelmyth.gr
2020.50

Το Μεγανήσι πρόκειται για το μεγαλύτερο νησί του συμπλέγματος των Πριγκηπόνησων Λευκάδας, απ' όπου έχει πάρει και την ονομασία του. Στο Μεγανήσι υπάρχουν τρεις οικισμοί, το **Κατωμέρι**, που είναι και η πρωτεύουσα, το **Βαθύ** με το κεντρικό λιμάνι και το **Σπαρτοχώρι**, όπου βρίσκεται το λιμάνι Σπήλια του νησιού.



cc25f2867b85573fa12e543aa64b17dd
### Ποια είναι τα αξιοθέατα στο Μεγανήσι;


travelmyth.gr
2020.50

Ένα από τα πιο σημαντικά αξιοθέατα φυσικής αλλά και ιστορικής σημασίας που θα συναντήσετε στο Μεγανήσι είναι η λεγόμενη **Σπηλιά του Παπανικολή**. Πρόκειται για μία θαλάσσια σπηλιά που βρίσκεται στο νοτιοδυτικό τμήμα του νησιού, στην οποία είχε βρει καταφύγιο το υποβρύχιο "Παπανικολής" κατά τη διάρκεια του Β' Παγκοσμίου Πολέμου. Η σπηλιά αυτή έχει περίπου 30 μέτρα βάθος, ενώ υπάρχει και μία αμμουδιά στο εσωτερικό της. Λέγεται πως στη σπηλιά αυτή είχε καταφύγει και ένας ιερέας με τους μαθητές του κατά την περίοδο της Τουρκοκρατίας για να ξεφύγουν από τους πειρατές.  

  

Μπορείτε επίσης να επισκεφθείτε και άλλες θαλάσσιες σπηλιές στο Μεγανήσι, όπως τη **Σπηλιά του Γιοβάνη** ή τη **Σπηλιά του Δαίμονα**, ενώ και η **Σπηλιά του Κύκλωπα** είναι επίσης μία από τις δημοφιλείς του νησιού. Η σπηλιά αυτή βρίσκεται στον όρμο Καλόπουλου κοντά στα Σπήλια και πρόκειται για μία από τις σπηλιές όπου λέγεται πως ο Οδυσσέας τύφλωσε τον Κύκλωπα Πολύφημο.  

  

Το **Μοναστήρι του Αγίου Ιωάννη του Προδρόμου** βρίσκεται στο δυτικό τμήμα του νησιού, στην ομώνυμη παραλία. Μπορεί το μοναστήρι αυτό να είναι μικρό, διαθέτει όμως μεγάλη ιστορία η οποία έχει βάθος αιώνων. Λέγεται πως χτίστηκε κατά τον 15ο αιώνα, καταστράφηκε όμως από την επιδρομή πειρατών, οι οποίοι έριξαν την εικόνα του Αγίου Ιωάννη στη θάλασσα. Τον 19ο αιώνα, το μοναστήρι ξαναχτίστηκε με τη βοήθεια μίας καλόγριας και του μοναχού Ιωάννη Πατρίκιου, και έχει διατηρηθεί στη μορφή αυτή μέχρι και σήμερα.  

  

Δεν θα μπορούσαμε να παραλείψουμε και το εμβληματικό **νησάκι του Σκορπιού**, το οποίο ανήκει στον Δήμο Μεγανησίου, και έχει γίνει γνωστό σε ολόκληρο τον κόσμο λόγω του Αριστοτέλη Ωνάση, ο οποίος το αγόρασε τη δεκαετία του '60. Σήμερα, ο Σκορπιός ανήκει στον Ρώσο μεγιστάνα Ριμπολόβλεφ και η πρόσβαση σε αυτό δεν επιτρέπεται στο κοινό. Έχετε όμως τη δυνατότητα να κάνετε τον γύρο του νησιού, ο οποίος προσφέρεται μαζί με ξενάγηση και αναδρομή στην ιστορία του Σκορπιού.



33d877ba5b8fa0cb940034e150e92692
### Ποιες παραλίες έχει το Μεγανήσι;


travelmyth.gr
2020.50

Παρά το μικρό του μέγεθος, το Μεγανήσι διαθέτει πάνω από 30 παραλίες, οι οποίες μαγεύουν τον κάθε επισκέπτη με τη φυσική ομορφιά και τα κρυστάλλινα νερά τους. Οι περισσότερες από τις παραλίες του νησιού είναι μικρές σε έκταση, και μόνο δύο είναι οργανωμένες, ενώ όλες οι υπόλοιπες δεν διαθέτουν παροχές, προσφέροντας μία εντελώς φυσική και παραδοσιακή εμπειρία στους επισκέπτες.  

  

Μία από τις πιο γνωστές παραλίες στο Μεγανήσι είναι ο **Άγιος Ιωάννης**, μία παραλία με βότσαλα και γαλαζοπράσινα νερά, στην οποία βρίσκεται και το Μοναστήρι του Αγίου Ιωάννη. Από την παραλία αυτή μπορείτε να απολαύσετε τη μαγευτική θέα στη Λευκάδα και το νησάκι Θηλιά.  

  

Οι δύο μοναδικές οργανωμένες παραλίες του νησιού είναι η **Σπηλιά** και το **Φανάρι**. Η Σπηλιά βρίσκεται σε απόσταση αναπνοής από το Σπαρτοχώρι και μπορείτε να φτάσετε σε αυτή είτε με τα πόδια είτε με αυτοκίνητο, καθώς υπάρχει χώρος και για πάρκινγκ. Διαθέτει ξαπλώστρες και ψιλό βότσαλο, ενώ κοντά βρίσκεται και μία ταβέρνα. Το Φανάρι βρίσκεται στον όρμο Αθερινό, κοντά στο Κατωμέρι, και είναι η μοναδική παραλία του νησιού που διαθέτει άμμο και ντουζιέρες. Κοντά της θα βρείτε μία καφετέρια και ξαπλώστρες, ενώ είναι ιδανική και για οικογένειες με παιδιά.  

  

Η παραλία **Λιμονάρι** θεωρείται ως μία από τις πιο όμορφες του νησιού. Διαθέτει λευκά βότσαλα και μία μικρή καντίνα από την οποία μπορείτε να προμηθευτείτε διάφορα. Μερικές ακόμα αξιόλογες παραλίες που αξίζει να επισκεφθείτε είναι η **Πόρτο Ελιά**, το **Πασουμάκι**, τα **Αμπελάκια**, ο **Αθερινός** και η **Μπερέτα**, ενώ υπάρχουν πολλές ακόμα μικρές παραλίες τις οποίες μπορείτε να ανακαλύψετε με μία βόλτα στο νησί.



c0f3b806f4f078dc9db0f4c2b476619f
### Τι δραστηριότητες μπορώ να κάνω στο Μεγανήσι;


travelmyth.gr
2020.50

Κατά τη διαμονή σας στο Μεγανήσι θα έχετε τη δυνατότητα να καταπιαστείτε με διάφορες εξωτερικές δραστηριότητες και αθλήματα, μέσω των οποίων μπορείτε να εξερευνήσετε και να ανακαλύψετε όλη τη φυσική ομορφιά του Μεγανησίου.  

  

Καθώς το Μεγανήσι είναι μικρό σε έκταση, μπορείτε να κάνετε τον **γύρο του νησιού** με ενοικιαζόμενη βάρκα ή και με δικό σας σκάφος, ανακαλύπτοντας τόσο τα υπόλοιπα μέρη του νησιού όσο και τα κοντινά και γειτονικά νησάκια.  

  

Η **πεζοπορία** και η **ποδηλασία** είναι δύο ακόμα δημοφιλείς δραστηριότητες, αφού στο Μεγανήσι υπάρχουν διάφορα μονοπάτια και διαδρομές που συνδέουν τους οικισμούς και τις περιοχές μεταξύ τους, δίνοντάς σας την ευκαιρία να γνωρίσετε όλο τον φυσικό πλούτο του νησιού.  

  

Το Μεγανήσι είναι ιδανικό και για τους λάτρεις των **θαλάσσιων σπορ**. Η παραλία του Αγίου Ιωάννη είναι ιδανική για **σέρφινγκ**, ενώ μπορείτε να κάνετε και **ιστιοπλοΐα** στις περισσότερες περιοχές γύρω από το νησί.



d2344ae0eedc2efe619b8a6e9e92ebce
### Που να πάω στο Μεγανήσι;


travelmyth.gr
2020.50

Σε όποιον οικισμό του Μεγανησίου κι αν επιλέξετε να μείνετε, θα είστε λίγα βήματα μακριά από τις **υπέροχες παραλίες** του νησιού. Είτε επιλέξετε κάποια από τις δύο οργανωμένες παραλίες, τη Σπηλιά και το Φανάρι, ή κάποια από τις υπόλοιπες, είναι σίγουρο πως θα απολαύσετε πλήρως το μπάνιο σας στα καταγάλανα νερά, αλλά και την ηρεμία που προσφέρουν οι παραλίες του νησιού.  

  

Στο Μεγανήσι δεν θα βρείτε ιστορικά αξιοθέατα και μουσεία, μπορείτε όμως να **εξερευνήσετε τις θαλάσσιες σπηλιές** και να ανακαλύψετε την ενδιαφέρουσα ιστορία που κρύβουν. Η Σπηλιά του Παπανικολή, η οποία έκρυβε το ομώνυμο υποβρύχιο κατά τον Β' Παγκόσμιο Πόλεμο, αλλά και η Σπηλιά του Κύκλωπα, που λέγεται πως αποτελούσε το λημέρι του Κύκλωπα Πολύφημου, είναι μέρη που σίγουρα θα κάνουν τη φαντασία σας να καλπάζει.  

  

Μπορείτε επίσης να **επισκεφθείτε τους οικισμούς του νησιού**, καθένας από τους οποίους διαθέτει τη δική του χάρη και ομορφιά. Αφού εξερευνήσετε όλο το Μεγανήσι, μπορείτε να κάνετε μία **μονοήμερη εκδρομή στα γύρω νησάκια**, ή ακόμα και να **κάνετε τον γύρο του περίφημου Σκορπιού**, καθώς η πρόσβαση στο κοινό απαγορεύεται.  

  

Εάν βρεθείτε στο Μεγανήσι το καλοκαίρι, τότε μπορεί να πετύχετε και κάποιο από τα **πανηγύρια** που λαμβάνουν χώρα στο νησί. Συγκεκριμένα, στις 23 και 24 Ιουνίου πραγματοποιείται το **πανηγύρι για τον εορτασμό του Αγίου Ιωάννη** στο Σπαρτοχώρι, ενώ στις αρχές Αυγούστου πραγματοποιείται η **Σκακιστική βραδιά**, όπου πολλές φορές καλούνται και εξέχουσες μορφές του χώρου του σκακιού.



c146aedfad77c3be8dd57917028d2e05
### Τι γεύσεις να δοκιμάσω στο Μεγανήσι;


travelmyth.gr
2020.50

Η γαστρονομία και οι παραδοσιακές γεύσεις που θα συναντήσετε στο Μεγανήσι μοιάζουν πολύ με αυτές της Λευκάδας. Συνεπώς, θα έχετε τη δυνατότητα να δοκιμάσετε **φρέσκα ψάρια και θαλασσινά** όπως **χταπόδι κρασάτο**, **μπακαλιάρο μπιάνκο**, **παστωμένη μαρίδα**, αλλά και **ψάρι βραστό με αγουρίδα**. Τα μυρωδικά όπως η **ρίγανη**, το **σκόρδο**, το **δενδρολίβανο** κ.α. αποτελούν χαρακτηριστικά συστατικά της τοπικής κουζίνας. Τέλος, η παραδοσιακή **λαδόπιτα**, που πρόκειται για ένα είδος χαλβά, βρίσκεται παντού στο Μεγανήσι και αποτελεί ένα ιδανικό επιδόρπιο.



a7db48adbd813ccccdc4704f3d3d1551
### Που βρίσκεται το Μεγανήσι;


travelmyth.gr
2020.50

Το Μεγανήσι βρίσκεται στο **Ιόνιο Πέλαγος**, ανάμεσα από τη **Λευκάδα** και την [Αιτωλοακαρνανία](https://www.travelmyth.gr/αιτωλοακαρνανια/ξενοδοχεια).



6e3c8be88a1d421847dc51e2bb348618
### Που ανήκει το Μεγανήσι;


travelmyth.gr
2020.50

Το Μεγανήσι ανήκει στα **Πριγκηπόνησα Λευκάδας**, στο ευρύτερο νησιωτικό σύμπλεγμα των **Τηλεβοΐδων Νήσων**, ενώ υπάγεται στην Περιφέρεια Ιονίων Νήσων και στο Νομό Λευκάδας.



7292f4a3c55ee733f874c21300de9705
### Ποιος είναι ο πληθυσμός του Μεγανησίου;


travelmyth.gr
2020.50

Σύμφωνα με την απογραφή του 2001, ο πληθυσμός του Μεγανησίου ανέρχεται στους 1.090 κατοίκους.


